stanford-oval/wikipedia huggingface dataset:
דובוני אכפת לי (2007)
דמויות > הדמויות ראשיות

דוב שמחה (Funshine Bear) - אוהב לשחק ולספר בדיחות כל הזמן, אבל לפעמים שוכח שיש רגעים בחיים בהם צריכים להיות רציניים. צבעו הוא צהוב והסמל שעל בטנו הוא שמש מחייכת.
חייכנית (Cheer Bear) -  דובה שמחה ועליזה אשר משמחת ומעודדת את מצב הרוח של כולם. צבעה הוא ורוד והסמל שעל בטנה הוא קשת.
דוב קוטר (Grumpy Bear) - בעל נטייה לקטר לכעוס ולהמציא המצאות. צבעו הוא כחול והסמל שעל בטנו הוא ענן עם לבבות, מבוסס על דמותו של רגזני מהדרדסים.
שיתופית (Share Bear) - מסייעת לאנשים ללמוד לחלוק את רכושם עם אחרים. צבעה הוא סגול והסמל שעל בטנה הוא שתי סוכריות לב על מקל מוצלבות.
דובי גליץ' (Oopsy Bear) -  דוב מגושם. כל פעם שהוא נופל או עושה טעיות הוא אומר "גליצ'י". צבעו הוא ירוק ולא ידוע מה הסמל שעל בטנו, מבוסס על דמותו של ביש גדא מהדרדסים.
אגוזי - רובוט שהיה עובד אצל דב זדון אבל כיום נמצא בארץ אכפתיה עם הדובונים.
דמויות > הרעים

דוב זדון (Grizzle) - דובון מרושע ולא יוצלח בעל חליפת רובוט גדולה אשר רוצה לשלוט בארץ אכפתיה ולחטוף את סמלי הבטן של הדובונים גר במאורה בצורת טירה מעל השמיים.העוזרים שלו הם רובוטים. הוא נכשל מיליון פעמים על ידי דובוני אכפת לי ומבוסס על דמותו של גרגמל מהדרדסים (כמו פרופסור לב-קר בסדרה של שנות השמונים). יש לו בובה ששמה מר מקורי. קולו העמוק נובע מהחליפה שהוא לובש, וללא החליפה הוא דב נמוך קומה בעל קול צייצני.
דמויות משנה

דוב לילה טוב (Bedtime Bear) -  דוב ישנוני. עוזר לכולם לישון היטב בלילות ולחלום חלומות נעימים. צבעו הוא ציאן והסמל שעל בטנו הוא ירח כחול עם כוכב צהוב.
דוב לב טוב (Tenderheart Bear) - עוזר לכולם להביע את תחושותיהם ולהיות אכפתיים. צבעו הוא חום והסמל שעל בטנו הוא לב גדול ואדום.
צוות המדבבים

בגרסה העברית השתתפו בדיבוב הדמויות:
לירז גורדון (דב שמחה)
תובל שפיר (דובי גליץ')
אליענה מגון (חייכנית)
נועה פלדמן (שיתופית)
עמרי עזרא (דב קוטר)
צביקה פורמן (דב זדון)
בר פאר
שירה נאור
לירון כרקוקלי
טל אלכסנדר
תימור שפיר
לירון לב
וילטון הול

וילטון ארל הול (באנגלית: Wilton Earle Hall‏; 11 במרץ 1901 – 25 בפברואר 1980) היה חבר הסנאט של ארצות הברית מקרוליינה הדרומית.
ביוגרפיה

הול נולד ב-11 במרץ 1901 בסטאר, קרוליינה הדרומית, למד בבית ספר ציבורי ולאחר מכן באוניברסיטת פורמן בגרינוויל. הוא ייסד עיתון בוקר באנדרסון, קרוליינה הדרומית ב-1924, וב-1929 רכש עיתון ערב. ב-1935 הקים תחנת רדיו, WAIM. משנת 1934 עד 1938, הול היה יושב ראש מועצת התכנון של קרוליינה הדרומית וב-20 בנובמבר 1944 מונה כדמוקרטי לכהן בסנאט של ארצות הברית כדי למלא את התפקיד שהתפנה בשל מותו של אליסון ד. סמית', וכיהן עד ה-3 בינואר 1945. הול לא הועמד לבחירה לכהונה המלאה; למעשה, סמית' כבר הובס בניסיונו להיבחר מחדש וכיהן רק את שארית כהונתו הקודמת. הול חידש את עסקי הפרסום וההפצה של עיתונים כמוציא לאור של ה-Anderson Independent ו-Daily Mail of South Carolina; הוא גם הקים מאוחר יותר את תחנת הטלוויזיה WAIM-TV ב-1953 וגם הקים ובעל את תחנת הרדיו WCAC-FM בנוסף ל-WAIM. הוא גם היה המוציא לאור של מגזין Quote.
הול התגורר באנדרסון, קרוליינה הדרומית, שם נפטר ב-25 בפברואר 1980 ונקבר במאוזוליאום בפארק הזיכרון של פורסט לאן.
המופע של מר שמח

| --- | --- |
 סוגה:  אנימציה, קומדיה, סלפסטיק
 בימוי:  מארק ריזלי 
 מדבבים בעברית:  רועי שגב שמרית לוי ששון דב רייזר אביטל אברג'ל אלי לולאי אפי בן ישראל גלעד קלטר דור צויגנבום זיו מאיר מיכל רשף מיכאל עינב משה פרסטר ניר רון עידו פוס שמחה ברבירו שרית סרי
 ארץ מקור:  ארצות הברית ארצות הברית הממלכה המאוחדת הממלכה המאוחדת
 שפות:  אנגלית 
 מספר עונות:  2
 מספר פרקים:  104
 הפקה
 מוזיקה:  ג'רד פייבר 
 אורך פרק:  11 דקות
 שידור
 רשת שידור:  ארצות הברית Cartoon Network הממלכה המאוחדת Milkshake!
 רשת שידור בישראל:  ערוץ הופ!
 תקופת שידור מקורית:  2 בפברואר 2008 – 19 באוקטובר 2009
 קישורים חיצוניים
 דף התוכנית ב-IMDb
 
המופע של מר שמח (באנגלית: The Mr. Men Show) היא סדרת טלוויזיה מונפשת אמריקאית-בריטית בת 104 פרקים באורך 11 דקות כל אחד, אשר שודרה לראשונה ב-2 בפברואר 2008. הסדרה מהווה עיבוד לסדרת ספרי הילדים "מר וגברת" שנוצרו בשנות ה-70 וה-80 על ידי הסופר הבריטי רוג'ר הרגריבס ובנו אדם הרגריבס.
הסדרה הופקה על ידי חברות Chorion ו-Renegade Animation ושודרה במקור בערוץ Cartoon Network בארצות הברית וערוץ הטלוויזיה הבריטי Milkshake!.
בישראל הסדרה שודרה בשנת 2008 בדיבוב עברי בערוץ הופ!.
תקציר העלילה

מבוססת על סדרת ספרי הילדים מר וגברת, הסדרה מתרחשת בעיר דילידייל. הסדרה מתמקדת בהרפתקאותיהם ההומוריסטיות של דמויות העיר מתוך הספרים (וגם כמה שנוצרו במיוחד לכבוד הסדרה). בניגוד לספרים שם הוצגו הדמויות בתור הדמויות הראשיות ביניהם מר דגדוג, מר נזק, מר שמח וגברת קרן אור, פרקי הסדרה מציגה גם מספר דמויות משנה. הפרקים לא מבוססים על הספרים, אולם כל פרק מספר על נושא אחר.
תקציר העלילה > דילידייל

בניגוד לספרים, שם חיו הדמויות בערים שונות, כל דמויות הסדרה חיות בעיר אחת בשם דילידייל. השם "דילידייל" הומצא על ידי מפיקת הסדרה פגי רייגן. כדי לבטא את השם ההיסטורי פגי הוצגה במלגה בתור "ראש העיר של דילידייל".
מדבבים בעברית

את גרסת הדיבוב לעברית ביימה אפי בן ישראל והפיקה ענבר שטגר עזרא.
רועי שגב – מר שמח
שמרית לוי ששון – גברת קרן אור
דב רייזר – מספר
אביטל אברג'ל – גברת פטפטת
אלי לולאי – מר לכלוך / מר חזק
אפי בן ישראל – גברת עזרה
גלעד קלטר – מר דקדקן
דור צויגנבום – מר קטן / מר קפיץ
זיו מאיר – מר נזק
מיכל רשף – גברת מהומה / גברת נועזת / גברת מפחידה
מיכאל עינב – מר מפוזר / מר מרעיש / מר כעסן
משה פרסטר – מר פחדן
ניר רון – מר רגזן
עידו פוס – מר שקט / מר עצלן / מר חטטן
שמחה ברבירו – מר עקשן / מר דגדוג
שרית סרי – גברת אופס
הפקה

מספר ציירים עדכנו מהספרים לטלוויזיה. בין השינויים ישנם שינוי שמות, שינוי מבנה גוף ויצירת דמויות חדשות.
ג'וש לוקאס

| --- | --- |

ג'וש לוקאס, יולי 2014
 לידה:  20 ביוני 1971 (בן 53) ליטל רוק, ארקנסו, ארצות הברית
 שם לידה:  Joshua Lucas Easy Dent Maure 
 מדינה:  ארצות הברית 
 תקופת הפעילות:  מ-1990
 מקום לימודים:  Gig Harbor High School  Peninsula School District 
 בן או בת זוג:  Jessica Ciencin Henriquez (17 במרץ 2012–25 באוקטובר 2014)   Rachel Mortenson 
 צאצאים:  Noah Mauer 
 http://www.joshlucas.com/
 פרופיל ב-IMDb
 
ג'ושוע לוקאס איסי דנט מאורר (באנגלית: Joshua Lucas Easy Dent Maurer; נולד ב-20 ביוני 1971) הוא שחקן קולנוע אמריקאי, השתתף בסרטים "נפלאות התבונה", "פוסידון", "אין כמו אלבמה","הענק" ו"אמריקן פסיכו".
ביוגרפיה

לוקאס נולד בבירת ארקנסו ליטל רוק, בנם של מישל, אחות, ודון מאורר רופא חדר מיון. סביו ממוצא פולני.
לוקאס גדל במקומות שונים בדרום ארצות הברית ביחד עם שתי אחיותיו ואחיו דאווין, עקב מעברי דירה של הוריו שהיו פעילים חברתיים נגד שימוש בנשק ובאנרגיה גרעינית הקימו קמפיינים כנגד התופעה. עד גיל 13, הוא גר בשלושים מקומות שונים ביניהם סאליבנס איילנד.
לבסוף השתקעה משפחתו בעיר גיג הרבור שבוושינגטון ולוקאס למד בבית ספר ובתיכון המקומיים, לוקאס לא ניסה להתקבל למכללה או לאוניברסיטה לאחר שסיים את לימודיו, אלא עבר להתגורר בהוליווד במטרה לפתח קריירת משחק.
קריירה

בתחילה קיבל הופעות אורח בסדרות קומדיות המצבים כמו "פרקר לואיס" ו"החיים ממשיכים", ב-1993 קיבל תפקיד קטן במותחן ההרפתקאות הטראגי של פרנק מרשל "לחיות" אודות אסון "טיסה 571 של חיל האוויר האורוגוואי" ובהפקתו הטלוויזיונית של סטיבן ספילברג "מחזור 61'" בתור הגנרל הצעיר ג'ורג' ארמסטרונג קסטר.
ב-1997 השתתף לוקאס בהפקה הישראלית "מינוטאור" המבוססת על ספרו של בנימין תמוז " מיניטאור" בתור סטודנט.
בשנת 2000, הופיע בדרמה העצמאית בהפקתו של מרטין סקורסזה "מישהו לסמוך עליו" בתור רודי קולינסקי, בנוסף כיכב בשני מותחנים ספרותיים "אמריקן פסיכו" בדמותו של הברוקר קרייג מקד'מרוט חברו של איש העסקים והרוצח הפסיכופת פטריק בייטמן (כריסטיאן בייל) ו"גלים מן העבר" של קת'רין ביגלו.
ב-2001 קיבל תפקיד בדרמה הספרותית של רון הווארד "נפלאות התבונה" בתור מרטין הנסן סטודנט מבטיח למתמטיקה הלומד לצידו של ג'ון פורבס נאש (ראסל קרואו), בנוסף שיחק את האנק במותחן האימה "Session 9".
ב-2002 שיחק בקומדיה "אין כמו אלבמה" בתור ג'ייק פרי בעלה הדרומי של מעצבת האופנה המצליחה מלאני "כרמייקל" (ריס וית'רספון) המסרב לתת לה גט. בשנת 2003, השתתף בעיבודו של אנג לי לקומיקס "הענק הירוק" וגילם את רב-סרן גלן טאלבוט חסר הרחמים המנסה לגייס את ברוס באנר (אריק באנה) ואת בטי רוס (ג'ניפר קונלי) לניסויו ההרסני. בנוסף באותה שנה, גילם את דמותו הבוגרת של וולטר קולמן בקומדיה המשפחתית "אריות יד שנייה" ואת רונלד לאוניוס מנהיג כנופיית סוחרי הסמים וונדרלנד בדרמת הפשע "וונדרלנד".
בשנת 2004 שיחק את דיל מון אחיו האלים של אב המשפחה בדרמת האלימות "אבודים".
ב-2005, שיחק את טייס הקרב האמריקאי לוטננט בן גאנון במותחן האקשן הבדיוני "חמקן" ואת השריף קריין קרטיס במלודרמה של לאסה הלסטרם "חיים בלתי גמורים".
לוקאס נאלץ לעלות 18 קילוגרמים לצורך גילום דמותו של מאמן הכדורסל האגדי דון האסקינס בהפקתו של ג'רי ברוקהיימר "דרך התהילה".
בשנת 2006, בעת צילומיו לסרט האסונות "פוסידון" נפצע לוקאס פעמיים ואף אושפז, בפעם הראשונה כשקורט ראסל חבט בטעות בעינו הימנית עם פנס, מה שגרם ל-16 תפרים בפניו ולמספר ימי מנוחה.
פציעתו החמורה יותר במהלך צילומי הסרט הייתה מספר ימים לאחר מכן כשנפל מגובה רב וקרע את רצועת האגודל, כתוצאה מכך נאלץ לעבור ניתוח בן 5 שעות כדי שיוכל לחזור ולסיים את הסרט.
ב-2009 שיחק במותחן האימה בהפקתם של האחים טוני ורידלי סקוט "לספר סיפור" וגילם את האב החד הורי טרי הנאלץ להתמודד עם בעיות בליבו ומחלת בתו, כמו כן גילם את השוטר טום במותחן הפסיכולוגי "טווס".
ב-2010 הופיע בקומדיה "חיים כמו שמכירים" בתור סאם ("ד'ר אהבה") רופא ילדים וחברה השפוי של הולי (קתרין הייגל). בשנת 2011, שיחק בסרטים: "ג'יי. אדגר" ו"סנגור במבחן" לצידו של מתיו מקונוהיי.
בשנת 2012, שיחק בסרט "גנוב" לצידו של ניקולס קייג'. ב-2014, שיחק בסרטים "נער מקהלה" ו"תאונות קטנות". באותה שנה החל לככב בסדרת המשטרה "סיפורי המסתורין של לורה" ב-NBC, לצידה של דברה מסינג, והתארח בפרק בתוכנית "השבוע שעבר עם ג'ון אוליבר". ב-2018 החל לשחק בתפקיד חוזר בסדרת הדרמה "ילוסטון" כג'ון דאטון בצעירותו, כשקווין קוסטנר מגלם את דמותו הבוגרת.
חייו האישיים

בשנת 2011, פגש לוקאס את הסופרת ג'סיקה סיינסין בגינת כלבים. שישה שבועות לאחר מכן התארסו השניים, ונישאו ב-17 במרץ 2012 בסנטרל פארק. ב-29 ביוני 2012, נולד בנם הבכור נוח. באוקטובר 2014 התגרשו השניים.
ב-29 ביוני 2024 הודיע לוקאס על אירוסיו למטאורולוגית בריאנה רפאלו, לאחר זוגיות בת כשנתיים.
פילמוגרפיה

לחיות (1993)
Father Hood‏ (1993)
כחול אמיתי (1996)
מינוטאור (1997)
פלמטו (1998)
מולי (1999)
מישהו לסמוך עליו (2000)
Drop Back Ten‏ (2000)
אמריקן פסיכו (2000)
גלים מן העבר (2000)
מישהו לסמוך עליו (2000)
Session 9 ‏ (2001)
מים עמוקים (2001)
זרים במלכודת (2001)
נפלאות התבונה (2001)
אין כמו אלבמה (2002)
קווי חוף (2002)
הענק (2003)
אריות יד שנייה (2003)
וונדרלנד (2003)
מעבר לפינה (2004)
אבודים (2004)
חמקן (2005)
חיים בלתי גמורים (2005)
דרך התהילה (2006)
פוסידון (2006)
מוות באהבה (2008)
לגעת בך (2008)
לספר סיפור (2009)
גנוב (2009)
סודות שבלב (2009)
פיקוק (2010)
חולמים בהקיץ (2010)
חיים כמו שמכירים (2010)
רצח קטן (2011)
רד דוג (2011)
סנגור במבחן (2011)
גנוב (2012)
ביג סור (2013)
תאונות קטנות (2014)
נער מקהלה (2015)
אלינור היקרה (2016)
נעורים באורגון (2016)
האישה השנואה ביותר באמריקה (2017)
האיש שהפיל את הבית הלבן (2017)
אהבה כמו שלנו (אנ')‏ (2018)
Murderous Trance‏ (2018)
All Square‏ (2018)
פורד נגד פרארי (2019)
Breakthrough ‏(2019)
היא תמות מחר (2020)
הסוד: האומץ לחלום (2020)
הטיהור לנצח (2021)
הכריש השחור (2023)
Blood for Dust ‏ (2023)
Queen of the Ring‏ (2025)
פילמוגרפיה > טלוויזיה

צבעים אמיתיים (1990)
המפצח (1999)
מלחמת העולם השנייה ב-HD‏ (2009) - דיבוב
הפירמה (2012)
The Mysteries of Laura‏ (2016-2014)
ילוסטון (2019-2018)
Long Slow Exhale‏ (2022)
פאלם רויאל (אנ') (2024)
הערות שוליים

↑  Gajewski, Ryan (jUNE 29, 2024). Josh Lucas Engaged to Meteorologist Brianna Ruffalo. The Hollywood Reporter, retrueved June 30, 2024
| --- | --- |
בקרת זהויות :  NLI: 987007439408705171  PLWABN: 9810672061705606  BIBSYS: 7022712  BNE: XX1410204  BnF: cb142008426 (data)  GND: 142193887  ISNI: 0000 0000 7841 2700  LCCN: no2001067020  MusicBrainz: a68ba93f-eed0-480d-af5f-087d88c628e3  NKC: xx0072720  NLA: 41136942  NLK: KAC2020K9835  NTA: 28933120X  SUDOC: 150220286  Trove: 1452640  VIAF: 85774137   WorldCat (עם VIAF): 85774137
אדם דמוס

| --- | --- |
אין תמונה חופשית
 לידה:  24 במאי 1986 (בן 38) וולונגונג, ניו סאות' ויילס, אוסטרליה 
 מדינה:  אוסטרליה 
 תקופת הפעילות:  מ-2009 
 מקום לימודים:  Dapto High School 
 בן או בת זוג:  שרה שהי (אוקטובר 2020–?) 
 https://www.adamdemos.com
 פרופיל ב-IMDb
 
אדם דמוס (באנגלית: Adam Demos; נולד ב-24 במאי 1986) הוא שחקן קולנוע וטלוויזיה אוסטרלי. הוא ידוע בעיקר בזכות תפקידיו כג'ייק טיילור בסרט "אהבה היא השטח שלה" בהפקת נטפליקס, אוגוסט ווקר בסדרת הטלוויזיה האמריקאית "Unreal" ,נייט בולדווין בסדרת הטלוויזיה האוסטרלית "ג'נט קינג" ובראד סיימון בסדרת הטלוויזיה של נטפליקס sex/life..
ראשית חייו

דמוס נולד בוולונגונג, ניו סאות' ויילס, אוסטרליה. הוא סיים את בית הספר התיכון בשנת 2003. בעוד שהוא התעניין במשחק בגיל צעיר, עבד תחילה כפועל בנייה עד שנרשם לשיעור משחק בבית הספר לקולנוע ולטלוויזיה "Screenwise" (אנ'), כשהיה בן 23. בראיון הוא אמר כי אמו - שגידלה אותו לבד - היא זו שחיפשה את בית הספר לדרמה בסידני.
קריירה

בעבר שיחק בתפקידים קטנים באוסטרליה לפני שהצטרף לעונה השלישית של הסדרה "Unreal", שהייתה לתפקיד הפריצה שלו.
בשנת 2019 הוא כיכב לצד כריסטינה מילאן בסרט "אהבה היא השטח שלה" בהפקת נטפליקס.
בשנת 2021 שיחק בתפקיד ראשי בסדרת הטלוויזיה "Sex/Life" בהפקת שירות ההזרמה נטפליקס. ב-19 במאי 2022 הוקרן לראשונה בנטפליקס, הסרט "לגימה של אהבה", בו הוא משחק בתפקיד ראשי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | Cooped Up | רוס |  |
| 2019 | אהבה היא השטח שלה | ג'ייק טיילור |  |
| 2022 | לגימה של אהבה | מקס ווהן |  |
| 2025 | Queen of the Ring | גורג'ס ג'ורג' (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | קרוב רחוק | ג'סטין | פרק: "#1.4914” |
| 2009 | Rescue: Special Ops | גיליגן | 2 פרקים |
| 2010 | Underbelly | נער בבית ספר | פרק: "Into the Mystic" |
| 2013 | מנצחים ומפסידים | ג'ק בייל | פרק: “How to Hide a Scar” |
| 2017 | ג'נט קינג | נייט בולדווין | תפקיד חוזר (עונה 3); 7 פרקים |
| 2018 | Unreal | אוגוסט ווקר | תפקיד ראשי (עונות 3–4); 18 פרקים |
| 2021 | Sex/Life | בראד סיימון | תפקיד ראשי; 8 פרקים |
| 2024 | Rescue: HI-Surf | וויל רדי | תפקיד ראשי; סדרת טלוויזיה של פוקס |
הערות שוליים

↑  "Aussie star Adam Demos' UnReal shock: 'He's not as smart as he thinks he is'". who.com.au. נבדק ב-2019-07-28.
↑  "Christina Milian, Adam Demos To Topline 'Falling Inn Love' Netflix Movie". deadline.com. 2019-02-13. נבדק ב-2019-07-28.
↑  "Wollongong actor Adam Demos new star on two seasons of UnREAL". illawarramercury.com.au. 2018-02-26. נבדק ב-2019-07-28.
↑  "Christina Milian, Adam Demos star in first Netflix feature film shot in NZ - Falling Inn Love". stuff.co.nz. נבדק ב-2019-07-28.
↑  "About". Adam Demos (באנגלית). נבדק ב-2019-09-04.
↑  riley, christopher (2019-09-30). "Unreal's Adam Demos On Growing Up In Wollongong And The Reality Behind Reality TV". GQ (באנגלית). נבדק ב-2019-10-09.
↑  Davis, Arianna (2019-09-01). "Want to Know More About the Handsome Star of Falling Inn Love? Here's Everything We Know". Oprah Magazine (באנגלית אמריקאית). נבדק ב-2019-09-16.
↑  Kinane, Ruth (11 בספטמבר 2019). "'Falling Inn Love' and 'UnREAL' star Adam Demos is really just 'stoked' to be acting". EW.com (באנגלית). נבדק ב-2019-09-16. {{cite web}}:  (עזרה)
דברה אן וול

| --- | --- |

דברה אן וול בכנס "קומיק-קון" בסן דייגו, יולי 2017
 לידה:  7 בפברואר 1985 (בת 40) ברוקלין, ניו יורק, ארצות הברית ארצות הברית
 מדינה:  ארצות הברית 
 תקופת הפעילות:  מ-2007
 מקום לימודים:  אוניברסיטת דרום קליפורניה  בית ספר לאמנויות הבמה של אוניברסיטת דרום קליפורניה  Packer Collegiate Institute 
 בן זוג:  אי.ג'יי סקוט (2018-הווה, נשואים)
 פרופיל ב-IMDb
 
דברה אן וול (באנגלית: Deborah Ann Woll; נולדה ב-7 בפברואר 1985) היא שחקנית אמריקאית. ידועה בעיקר בשל גילום תפקידה של ג'סיקה המבי בסדרת הטלוויזיה "דם אמיתי". בנוסף היא מוכרת גם בגילום התפקיד של קארן פייג' בסדרת הנטפליקס "דרדוויל", תפקיד אותו תשוב לגלם בסדרה "דרדוויל: נולד מחדש.
ביוגרפיה

וול נולדה וגדלה בברוקלין, ניו יורק שבארצות הברית. אביה הוא אדריכל ואילו אמה, קאת'י וולף, היא מורה להיסטוריה בתיכון בברוקלין. היא ממוצא אירי ויהודי-גרמני. היא למדה בתיכון "Packer Collegiate Institute", גם הוא בברוקלין ולאחר מכן למדה לתואר ראשון בתיאטרון מאוניברסיטת דרום קליפורניה שבלוס אנג'לס, שם היא מתגוררת עד היום. היא גם למדה באקדמיה המלכותית לאמנות הדרמה בלונדון.
קריירה

וול ביצעה מספר הופעות אורח בשלל סדרות טלוויזיה, ביניהן ER, CSI, קוראים לי ארל, המנטליסט וחוק וסדר: מדור מיוחד. וול ביצעה את הופעת הפריצה שלה בתוכנית הטלוויזיה המצליחה דם אמיתי, שם היא משחקת ערפדה בשם ג'סיקה המבי שהיא צאצאיתו של ביל קומפטון. וול משחקת בסרטים "Mother's Day"; "Little Murder" ; "Ruby Sparks ו-"Highland Park". כמו כן, וול היא דוגמנית עבר של Vogue.
בשנים 2015–2018 וול כיכבה בתפקיד קארן פייג' בסדרה "דרדוויל", וכן בסדרות ההמשך "המגנים" ו"המעניש".
בשנת 2022 דיבבה את דמותה של פיי, אשתו המנוחה של קרייטוס במשחק "God Of War Ragnarök"
חיים אישיים

וול החלה לצאת עם אי.ג'יי סקוט בדצמבר 2007 והשניים התחתנו בדצמבר 2018. סקוט חולה בכורוידרמיה (מצב המאפיין אובדן ראייה פרוגרסיבי), וול משתמשת ברשתות החברתיות שלה כדי להעלות את המודעות למחלה. לדבריה, האומץ של סקוט במאבק במוגבלותו עורר בה אומץ במאבק שלה במחלת הצליאק.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | יום האם הארור | לידיה קופין |  |
| 2011 | רצח קטן | מולי |  |
| 2011 | שבעה ימים באוטופיה | שרה |  |
| 2011 | כאב שימושי | ג'יליאן סווק |  |
| 2011 | מלכוד 44 | דון |  |
| 2012 | רובי ספרקס | לילה |  |
| 2013 | היילנד פארק | לילי |  |
| 2014 | Meet Me in Montenegro | וונדי |  |
| 2015 | The Automatic Hate | קייסי |  |
| 2015 | Forever | אליס |  |
| 2018 | Silver Lake | מארי |  |
| 2019 | אסקייפ רום | אמנדה הארפר |  |
| 2021 | איידה רד | ג'ני ווקר |  |
| 2022 | Deborah | אדה |  |
| 2025 | Queen of the Ring | גלדיס גילם (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | חף מפשע | ננסי ויסקינסקי | פרק: "Powerless" |
| 2008 | Aces 'N' Eights | אישה מבוהלת | סרט טלוויזיה של ION |
| 2008 | ER | אורורה קוויל | פרק: "Owner of a Broken Heart" |
| 2008 | CSI | סטפאני | פרק: "For Gedda" |
| 2008 | קוראים לי ארל | גרטה | 2 פרקים |
| 2008 | המנטליסט | קארי שיהאן | פרק: "Red Brick and Ivy" |
| 2014–2008 | דם אמיתי | ג'סיקה המבי | תפקיד ראשי (7 עונות); 71 פרקים |
| 2009 | חוק וסדר: מדור מיוחד | לילי מילטון | פרק: "Solitary" |
| 2013 | Axe Cop | הפיה הכי טובה | דיבוב; פרק: "The Dumb List" |
| 2017–2015 | דרדוויל | קארן פייג' | תפקיד ראשי (3 עונות); 39 פרקים |
| 2017 | המגנים | קארן פייג' | 4 פרקים |
| 2017, 2019 | המעניש | קארן פייג' | 5 פרקים |
| 2018 | Critical Role | טוויגי | סדרת רשת; פרק: "The Stowaway" |
| 2023 | זינוק לאתמול (אנ') | קארלי פארמר | פרק: "Fellow Travelers" |
| 2025 | דרדוויל: נולד מחדש | קארן פייג' | סדרת טלוויזיה עתידית של דיסני+ |
הערות שוליים

↑  מתוך האתר הרשמי, 9 במרץ 2009
| --- | --- |
בקרת זהויות :  GND: 1093583177  ISNI: 0000 0003 6016 4018  LCCN: no2011191060  NKC: xx0250495  VIAF: 221100659   WorldCat (עם VIAF): 221100659
אייל משעני

אין תמונה חופשית
אייל משעני (נולד ב-10 באוגוסט 1963) הוא מדען ישראלי, פרופסור לרדיוכימיה והדמיה מולקולרית במרכז הרפואי הדסה, הפקולטה לרפואה של האוניברסיטה העברית. משעני משמש כמנהל יחידת הציקלוטרון, מנהל אגף מחקר ופיתוח ומנכ"ל קרן מחקרים של המרכז הרפואי הדסה שבירושלים. נודע בפיתוח חומרי הדמיה גרעיניים להדמיית תהליכים ביוכימיים בגוף האדם. בסוף שנות ה-90 הכניס פרופ' משעני את חומר ההדמיה העיקרי ל-FDG,PET, למדינת ישראל. בעקבות כך הדמית ה PET בישראל הפכה לחלק אינטגרלי באבחון חולי סרטן.
ביוגרפיה

בשנת 1990 סיים תואר ראשון בכימיה באוניברסיטת תל אביב בהצטיינות. לאחר מכן, המשיך במסלול ישיר לדוקטורט אותו סיים בהצטיינות יתרה בשנת 1994. בין השנים 1994–1996 השלים את לימודיו כפוסט דוקטורנט באוניברסיטת וושינגטון, סנט לואיס מיזורי, בתחום של הדמיה מולקולרית (PET imaging). במקביל ללימודיו בארצות הברית תכנן ופיקח על הקמת מעבדות ה-PET והציקלוטרון בהדסה עין כרם בישראל. עם חזרתו לארץ בשנת 1997 הקים את יחידת הציקלוטרון בהדסה עין כרם, הראשונה בישראל. הקמת המערך בהדסה עין כרם הובילה לשינוי בדרך האבחון הרפואי בעיקר בחולי סרטן. ב-2010 הוסיף ציקלוטרון נוסף וסורק PET/CT למחקר בחיות קטנות במתחם המחקר והפיתוח בהדסה עין כרם. בשנת 2012 מונה לפרופסור מן המניין באוניברסיטה העברית. מונה למנהל אגף מחקר ופיתוח ומנכ"ל קרן מחקרים במרכז הרפואי הדסה בשנת 2014.
פרופסור משעני פרסם למעלה מ-100 מאמרים מדעיים בינלאומיים ורשומים חמישה פטנטים על שמו. במהלך השנים הקים קורס חדש ללימודי הדמיה המולקולרית ורפואה גרעינית, בפקולטה לרפואה באוניברסיטה העברית. נכון ל-2017 עובד על פיתוח שיטות הדמיה גרעיניות למיפויי לב ואבחון סוגי סרטן שונים.
חיים אישיים

נשוי ואב לשניים, אח של מוטי משעני ודודו של דרור משעני.
הערות שוליים

↑  גלי וינרב,'"`UNIQ--nowiki-00000000-QINU`"'‏הסכם של 4 מיליון דולר בין חברת הדסית לבין סינקטיק הפולנית, באתר גלובס, 19 בנובמבר 2013
| --- | --- |
בקרת זהויות :  NLI: 987007303519905171
גאווין קסלניו

| --- | --- |
אין תמונה חופשית
 לידה:  2 בספטמבר 1999 (בן 25) דאלאס, טקסס, ארצות הברית
 מדינה:  ארצות הברית 
 תקופת הפעילות:  מ-2010
 מקום לימודים:  תיכון ג'ונסבורו 
 פרופיל ב-IMDb
 
גאווין קסלניו קסלניו (באנגלית: Gavin Casalegno; נולד ב-2 בספטמבר 1999) הוא שחקן אמריקאי.
ביוגרפיה

קססלניו נולד בדאלאס, טקסס. אחותו, אשלין קסלניו, ילידת 17 באוגוסט 2007, גם היא שחקנית.
הוא למד בבית הספר התיכון לאבג'וי (אנ') שבעיר לוקאס (אנ'), טקסס.
קריירה

בשנת 2014 שיחק בסרטו של דארן ארונופסקי, "המבול", לצד ראסל קרואו ואנתוני הופקינס.
בשנת 2017, הוא כיכב בדרמה "תשע שניות" בבימויו של ג'ארד קליין.
בשנת 2021, הוא לוהק לתפקיד טרבור סטרנד, אחד התפקידים החוזרים בסדרת הטלוויזיה "ווקר", אתחול מחדש של הסדרה "ווקר", לצד ג'ארד פדלקי, לינדזי מורגן, אוסטין ניקולס וקיגן אלן.
בשנת 2022 החל לגלם את ג'רמיה פישר, אחד התפקידים הראשיים בסדרת הנעורים "הקיץ שבו הפכתי ליפה", עיבוד לרומן באותו שם מאת ג'ני האן. העונה הראשונה הוקרנה לראשונה ב-17 ביוני 2022 בפריים וידאו.
חיים אישיים

בשנת 2016 החל לצאת עם הדוגמנית והשחקנית לארסן תומפסון, אך הם נפרדו בשנת 2022, על פי מקורות המקורבים לזוג לשעבר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | Hear Me Whisper | מייסון |  |
| 2011 | חמאה (אנ') | תלמיד בשיעור אמנות |  |
| 2012 | I Am Gabriel | גבריאל |  |
| 2012 | אייסמן (אנ') | סקייטר |  |
| 2014 | המבול | שם הצעיר |  |
| 2014 | כשהמשחק עומד מלכת (אנ') | מייקל לדוסיר |  |
| 2014 | Dead Still | בובי |  |
| 2017 | Nine Seconds | קול ג'קסון |  |
| 2020 | The Unhealer | ריד |  |
| 2025 | Queen of the Ring | ג'ו בורק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | מרדף (אנ') | תלמיד בכיתה | פרק: "Pilot" |
| 2010 | Lone Star | אורח בחתונה | פרק: "One in Every Family" |
| 2015 | יומני הערפד | דיימון סלבטור (אנ') הצעיר | פרק: "Mommie Dearest" |
| 2021 | ווקר | טרבור סטרנד | 8 פרקים |
| 2022–הווה | הקיץ שבו הפכתי ליפה | ג'רמייה פישר | תפקיד ראשי (2 עונות); 15 פרקים |
הערות שוליים

↑  Gavin Casalegno Actor Biography, Wiki, Age, Girlfriend, Net Worth, Career, Next Biography, ‏1 בספטמבר 2021
↑  White, Peter; White, Peter (2021-07-20). "'The Summer I Turned Pretty': Gavin Casalegno To Star In Amazon's TV Adaptation Of Jenny Han's YA Novel". Deadline (באנגלית אמריקאית). נבדק ב-2022-05-13.
↑  Petski, Denise; Petski, Denise (2022-04-28). "'The Summer I Turned Pretty': Premiere Date Set For Prime Video Series Adaptation Of Jenny Han's YA Novel". Deadline (באנגלית אמריקאית). נבדק ב-2022-06-27.
↑  "Meet Gavin Casalegno, Who Plays Jeremiah in 'The Summer I Turned Pretty'". J-14 (באנגלית אמריקאית). 2022-04-18. נבדק ב-2022-05-13.
| --- | --- |
בקרת זהויות :  LCCN: no2019128144   WorldCat (עם LCCN): no2019-128144
צבא הישע

| --- | --- |


המטה הבינלאומי של צבא הישע בלונדון
 
 תחום:  Activities of religious organisations, other social work activities without accommodation n.e.c., המגזר השלישי 
 מדינה:  הממלכה המאוחדת, בלגיה, ארצות הברית 
 מטה הארגון:  לונדון 
 מייסדים:  ויליאם בות', קתרין בות' 
 חברים:  1,650,000 (נכון ל־2018) 
 מנכ"ל:  בריאן פדל 
 עובדים:  2,826 (נכון ל־2017), 1,793 (נכון ל־2019), 2,854 (נכון ל־2021), 2,770 (נכון ל־2018), 2,239 (נכון ל־2020) 
 תקופת הפעילות:  2 ביולי 1865 – הווה (159 שנים) 
 פרסים והוקרה:  פרס סדן הכסף (1995) 
 www.salvationarmy.org
 
צבא הישע היא תנועה נוצרית-פרוטסטנטית בינלאומית וארגון צדקה, העוסק בעבודה אוונגליסטית ופילנתרופית ומספק שירותי רווחה ושירותים הומניטריים שונים. צבא הישע ערוך ומאורגן במתכונת צבאית וחבריו נדרשים למשמעת מוחלטת הכוללת הימנעות מעישון, סמים, שתיית משקאות חריפים והימורים. צבא הישע דוגל במוסר הנוצרי בחיי היום-יום אך שולל את הסקרמנטים. על פי דיווחיו יש בו מעל מיליון וחצי חברים.
כיום צבא הישע פעיל בלמעלה מ־100 מדינות ומטה הארגון הבינלאומי יושב בלונדון, הדוקטרינה שלו דוגלת ב"קידום הדת הנוצרית, חינוך, וסיוע לחלשים". הגנרל שעומד כיום בראש צבא הישע הוא בריאן פדל. בין פעילויותיו של צבא הישע למען אוכלוסיות מצוקה ומתקשות: חלוקת מזון, הקמת בתי ספר, בתי אבות, מוסדות גמילה, עזרה לבעלי נכויות, טיפול רפואי וכו'.
אחת הפעילויות הבולטות של הארגון היא הפעלת חנויות יד שנייה לבגדים וציוד ביתי. הקהל הרחב תורם את הציוד לחנויות אלה המופעלות בידי מתנדבים ומחיר המוצרים מכסה את שכר הדירה של החנויות בלבד.